དུས་རབས་ཉེར་གཅིག་ནི་ཆ་འཕྲིན་གྱི་དུས་རབས་ཤིག་ཡིན་པས།འཛམ་གླིང་ས་ཕྱོགས་ཁག་གི་རྒྱལ་ཁབ་ཁག་དང་།མི་རིགས་ཁག་དབར་གྱི་འབྲེལ་བ་དམ་ཟབ་འགྲོ་བཞིན་པ་དང་ལྷན་དུ་གོ་ལ་ཁྱོན་ཡོངས་ཀྱི་ལུགས་སྲོལ་དང་།ཤེས་དཔལ།བསམ་བློའི་འཁྱེར་སོ།རིག་གནས་སོགས་གང་ཐད་ནས་ཕན་ཚུན་དབར་ཤུགས་རྐྱེན་ཐེབས་དང་ཐེབས་བཞིན་པ་རེད་ལ།དཔེ་ཀློག་གི་ཐབས་ལམ་ཐད།སྔར་གྱི་དཔེ་ཆ་གཙོ་བོར་བྱེད་པ་ནས་ད་ཆ་དུས་བསྟུན་གྱི་རྩིས་འཁོར་དྲ་འབྲེལ་དང་ཁ་པར་སོགས་དེང་དུས་སྔོན་ཐོན་གྱི་ཡོ་བྱད་སྤྱོད་བཞིན་པ་དེ་རེད།མི་དང་མིའི་དབར་གྱི་ཧེ་བག་གཙོ་བོ་ཡང་ཆ་འཕྲིན་ལ་རྒྱུས་མངའ་ཆེ་ཆུང་ནས་འགྲོ་བའི་རྣམ་པ་འདྲ་པོ་ཞིག་ཐོན་བཞིན་པ་རེད།